Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14151

d) a megfelelő impulzus ismétlődési frekvenciát, ahogy az a 3. Fejezet 3.5.3.4 pontjában megadásra került. 7.1.5.2 Megadva a válaszadóra jutó, a forgalmi csúcsból eredő lekérdezési terhelést, valamint a válaszadónak az ezen terhelés melletti válaszolási hatékonyságát, ki lehet számítani a létrejövő válaszolási sebességet, és ezáltal meg lehet határozni a szükséges adási teljesítőképességet. Ez a válaszadási sebesség az a szint, ami ha túllépésre kerül, a vevő érzékenység csökkenését eredményezi (ahogy az a 3. Fejezet 3.5.4.2.4 pontjában meghatározásra került), azért, hogy a válaszadási sebességet a berendezés a maximális szinten vagy az alatt tartsa. 7.1.6 Az ILS-hez, vagy az MLS-hez kapcsolt DME telepítése 7.1.6.1 A DME-nek - ahol csak lehetséges - a légijármű vezetője részére a kijelzett nulla távolságot a földetérési pontnál kell biztosítania, azért, hogy a jelenlegi üzemeltetési követelményeket kielégítse. 7.1.6.2 A DME válaszadó optimális telepítési helye több technikai és üzemeltetési tényezőtől függ. A DME / N berendezést együtt lehet telepíteni az ILS-el, vagy az MLS-el ott, ahol az üzemeltetési követelmények lehetővé teszik. A DME / P berendezés, amely nagyobb pontosságot és fedésterületet biztosít a futópálya teljes körzetében, az olyan jóval rugalmasabb és fejlettebb technikájú üzemeltetésekhez szükséges, mint ami az MLS-el érhető el. 7.1.6.3 A DME / N esetében a nulla távolság kijelzésére vonatkozó előírást úgy lehet elérni, hogy a válaszadót olyan közel telepítik ahhoz a ponthoz, ahova a nulla távolság kijelzés szükséges, amennyire az csak lehetséges. Alternatívaként, a válaszadó időkésleltetését lehet úgy beállítani, hogy lehetővé tegye a légijármű kérdező részére a nulla távolságnak a DME antennától egy meghatározott távolságra való kijelzését. Amikor a nulla távolságnak nem a DME antenna a referencia pontja, akkor gondoskodni kell arról, hogy ez a tájékoztatás közzétételre kerüljön. 7.1.6.4 A DME / P esetében, abból a célból, hogy a berendezés a pontossági és fedésterületi követelményeknek megfeleljen, különösen a futópálya körzeti követelményeknek, az az ajánlott, hogy a DME / P berendezés olyan közel kerüljön az MLS oldalszög adó berendezéshez, amennyire az csak lehetséges, az akadálymentességi követelményeknek megfelelően. Egy teljes MLS technikai képességgel felszerelt légijármű részére a megkívánt nulla távolság kijelzést az MLS alap-adatok felhasználásával lehet biztosítani. Jegyezzék meg azt, hogy a DME / P válaszadó időkésleltetését nem szabad ebből a célból szabályozni. 7.1.6.5 Kívánatos, hogy az összes felhasználó kapjon földetérésnél kijelzett nulla távolságot, tekintet nélkül a légijárművön felszerelt berendezésre. Ez szükségessé teszi a DME / P-nek a földetérési pontnál a futópályára merőlegesen történő elhelyezését. Ebben az esetben a DME / P-re vonatkozó pontossági követelmények nem felelnek meg a futópályán. Meg kell jegyezzük, hogy az MLS 3. Alap Adatszó csak bizonyos határok között engedélyezi a DME / P koordinátáinak kódolását. 7.1.6.6 Amikor egy MLS / DME / P és egy ILS / DME / N szolgálja ki ugyanazt a futópályát, akkor egy, a minimális MLS technikai képességgel felszerelt légijármű a nulla távolság kijelzést a megközelítési oldalszög adó berendezés telepítési helyére kaphatja meg akkor, amikor az MLS szerint üzemel, és nulla távolság kijelzést kaphat a földetérési pontra akkor, amikor az ILS szerint üzemel. Mivel ezt különösen az ATC nézőpontjából üzemeltetésileg elfogadhatatlannak tartják, és ha az ILS / MLS / DME frekvencia megháromszorozódás meghiúsítja a DME / N frekvencia kijelölését, és ez nem lehetséges, akkor a DME / P berendezés telepítését el kell halasztani addig, amíg a DME / N visszavonásra kerül. 2007/70/II. szám 7.1.6.7 A DME / N kérdező által biztosított nulla távolság kijelzés névleges helyét közzé kell tenni. 7.1.6.8 A DME telepítési helyének vizsgálatánál az olyan technikai tényezőket is számításba kell venni, mint a futópálya hossza, profilja, a helyi terepviszonyok és a válaszadó antenna magassága, ahhoz, hogy a kielégítő jelszintet a futópálya küszöbének körzetében és a futópálya teljes hosszában biztosítsák. Figyelemmel kell lenni arra is, hogy ahol távolság tájékoztatás szükséges, a futópálya körzetében, ott a kiválasztott telepítési hely ne okozza azt, hogy a kérdező elveszítse a követést a sebesség változása miatt. 7.1.7 Földrajzi elkülönítési követelmények 7.1.7.1 Abból a célból, hogy a jelenlegi antenna tervezési, berendezés jellemzők és szolgálati hatótávolság figyelembevételét lehetővé tegyék, a DME csatornákon üzemelő különféle berendezések interferencia-mentes üzemeltetésének biztosításához a szükséges jelviszonyokat az alábbi 7.1.8, 7.1.9 és 7.1.10 pontban adjuk meg. Ezeket a jelviszonyokat figyelembevéve a berendezések földrajzi elkülönítését könnyen ki lehet fejezni a terjedési úton bekövetkező veszteségek számításba vételével. 7.1.8 A megkívánt és nem-kívánt (D/U) jelviszonyok a fedélzeti vevőnél 7.1.8.1 A C-4. táblázat adja meg azokat a szükséges megkívánt / nem-kívánt jelviszonyokat, amelyek a megkívánt válaszadó jelek védelméhez a légijármű fedélzeti vevőjének szükségesek, azokkal a különféle azonos csatornájú / szomszédos csatornájú, azonos kódú / eltérő kódú, nem-kívánt válaszadó válaszjelek kombinációjával szemben, amelyek előfordulhatnak. A kezdeti kijelölésnél a megkívánt / nem-kívánt jelviszonyokra a légijármű fedélzeti berendezés 6-mikromásodperces dekóder lezárás alkalmazásával kell védeni. A frekvencia kijelölés végrehajtásánál minden egyes berendezést úgy kell kezelni, mint egy olyan megkívánt forrást, ami a másiknál nem-kívánt forrásként jelentkezik. Ha mindkettő kielégíti az egyedi megkívánt / nem-kívánt jelviszony követelményét, akkor a csatorna kiosztás végrehajtható. 7.1.8.2 Ennek megfelelően, a DME csatorna kijelölés a következőktől függ:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes